روزاني عوامي آواز (5) سومر 8 اپريل 2024ع

سنڌي ادبي سنگت خيرپور جي چئن شاخن جي سالياني چونڊن جو حال

7 اَپريل 2024ع آچر جي ڏينھن سنڌي ادبي سنگت خيرپور جي چئن شاخن جون ساليانيون چونڊون ضلعي رابطا سيڪريٽري چونڊ چيئرمين آزاد انصاري ۽ چونڊ ميمبر وفا حاڪم وساڻ جَنِ جي نگرانيءَ ۾ ڪرايون ويون، شاخن جي چونڊن دوران سنگت جي آئين مطابق ھر ھڪ شاخ مان ھڪ ميمبر کڻي شاخ جو چونڊ عمل شروع ڪيو ويو، جيئن ئي شاخ جي نئين سال 2024ع لاءِ عُھديدارن جا نالا سنگت جي سينيئر ميمبرن متفقه طور تي چونڊ ڪاميٽي کي ترتيبوار پنھنجي شاخ جي نئين باڊيءَ لاءِ تجويز ڪري ڏنا، ان تي سنگت جو ھر ھڪ ميمبر متفق ٿيندو پئي ويو، اھڙي طرح سان دوستن پنھنجي پنھنجي شاخن جي نئين باڊين جي سليڪشن ڪئي جنھن جو وچور هيٺئين ريت آهي.
1. سنڌي ادبي سنگت شاخ نانڪ يوسف اڳڙا
سنڌي ادبي سنگت شاخ نانڪ يوسف اڳڙا جي سالياني چونڊَ سنگت ضلعي خيرپور جي رابطا سيڪريٽري ۽ چونڊَ چيئرمين آزاد انصاري، چونڊَ ميمبرن وفا حاڪم وساڻ ۽ نياز ملاح جي نِگرانيءَ هيٺ ٿي گُذري، جنھن ۾ سنڌي ادبي سنگت شاخ نانڪ يوسف اڳڙا لاءِ سيڪريٽري اسلم ٻُڌُ، جوائنٽ سيڪريٽري سيد مسڪين شاھ، خزانچي ذوالفقار شيخ، آڊيٽر جاويد ٻُڌ، ڪائونسلر حسين تبسم، ڪاروباري ڪاميٽيءَ لاءِ نياز ملاح، فقير علي گوھر ملاح، ادريس چنو ۽ زاھد تُنيو چونڊيو ويو.
2. سنڌي ادبي سنگت شاخ کُھڙا
سنڌي ادبي سنگت شاخ کُھڙا جي سالياني چونڊَ ضلعي خيرپور جي رابطا سيڪريٽري ۽ چونڊَ چيئرمين آزاد انصاري، چونڊ ميمبرن وفا حاڪم وساڻ ۽ غوث بخش عباسي جي نگرانيءَ هيٺ ٿي گُذري، جنھن ۾ سنڌي ادبي شاخ کُھڙا لاءِ سيڪريٽري حليم الله سومرو ، جوائنٽ سيڪريٽري عامر انصاري، خزانچي نور احمد اڄڻ، آڊيٽر حسين اُڄڻ، ڪائونسلر غلام اصغر لاشاري ۽ ڪاروباري ڪاميٽيءَ لاءِ نويد ناز اڄڻ، سيد مکڻ شاھ، نديم اسير مغل ۽ غوث بخش عباسي کي چونڊيو ويو.
3. سنڌي ادبي سنگت شاخ گمبٽ
سنڌي ادبي سنگت شاخ گمبٽ جي سالياني چونڊَ ضلعي خيرپور رابطا سيڪريٽري، چونڊَ چيئرمين آزاد انصاري، چونڊ ميمبرن وفا حاڪم وساڻ ۽ نظير سروھي جي زير نگرانيءَ ۾ گمبٽ جي مقامي ھوٽل ۾ ٿي گُذري، جنھن ۾ متفقه طور تي سنڌي ادبي سنگت شاخ سيڪريٽري گوھر شيخُ، جوائنٽ سيڪريٽري رياض اڄڻ، خزانچي زاھد ڄامڙو، آڊيٽر محمد ايوب لاڙڪ، ڪائونسلر مختيار احمد چنو ۽ ڪاروباري ڪاميٽيءَ لاءِ نظير سروھي، دوست محمد پَٺاڻ ۽ عابد علي خاصخيلي کي چونڊيو ويو.
4. سنڌي ادبي سنگت شاخ فقير آباد (گمبٽ )
سنڌي ادبي سنگت شاخ فقير آباد (گمبٽ) سال 2024ع جي سالياني چونڊَ سنگت ضلعي خيرپور جي رابطا سيڪريٽري، چونڊ چيئرمين آزاد انصاري ۽ چونڊَ ميمبر وفا حاڪم وساڻ جي نگرانيءَ ۾ ٿي گُذري، جنھن ۾ سال 2024ع سنڌي ادبي سنگت شاخ فقير آباد (گمبٽ) لاءِ سيڪريٽري اڪرم لطيفي، جوائنٽ سيڪريٽري گل حسن خاصخيلي، خزانچي فقير علي محمد، آڊيٽر غلام سرور، ڪائونسلر غلام عباس ادنيٰ ۽ ڪاروباري ڪاميٽي لاءِ افتخار اڪرم، وشال ۽ معشوق گوپانگ کي چونڊيو ويو .
اھڙي طرح سان سنگت ضلعي خيرپور جي چئن شاخن جون عھديدارَ ۽ ڪاروباري ڪاميٽيون متفقه طور تي چونڊيون ويون، سڀني دوستن کي دل جي گھرايُن سان مُبارڪُون ڏجن ٿيُون.

رپورٽ:
اسلم ٻُڌ [7:54 pm, 07/04/2024] Aadi khan: ??

حيدرآباد ۾ بزم روح رهاڻ پاران گڏجاڻي، پارکو آغا سليم کي ڀيٽا پيش

ڊاڪٽر قاضي خادم سميت ٻين ناول نگار ۽ شاھ جي پارکو آغا سليم کي ياد ڪيو

آغا سليم شاهه جو پارکو هيو هن اسان کي لطيف پڙهايو : قاضي خادم

حيدرآباد (پ ر) بزم روح رهاڻ پاران قاسم آباد بزنس فورم هال ۾ عام گڏجاڻي ٿي جنهن ۾ نامياري ناول نگار ۽ شاھ جي پارکو آغا سليم کي ياد ڪري کيس لفظن جي ڀيٽا پيش ڪئي وئي، گڏجاڻي ۾ ثقافت کاتي کان لائبريرين لاءِ رائيٽرن جا ڪتاب خريد ڪرڻ جي گهر ڪئي وئي، گڏجاڻي جي صدارت ڪندي نامياري اديب پروفيسر ڊاڪٽر قاضي خادم چيو ته آغا سليم شاهه جو پارکو هيو هن اسان کي لطيف پڙهايو ، هن جي ڪهاڻين ۾ رومانس هيو، هو نوجوانن ۾ گهڻو مقبول رائيٽر هيو ، ڪتابن جي اهميت تي ڳالهائيندي هن وڌيڪ چيو ته ڪتاب پئسن تي خريد ڪري پڙهڻ گهرجن ۽ ٻين کي به پڙهائڻ گهرجن ، ليکڪ روشن سندر چانڊيو چيو ته آغا سليم هميشه بزم روح رهاڻ جي ادبي محفلن ۾ شرڪت ڪندو هيو، هو هڪ نمايان رائيٽر هو، ليکڪ ۽ صحافي رڪ سنڌي چيو ته آغا سليم وڏو رائيٽر هو هن جون لکڻيون ادب جو ورثو آهن ، ليکڪ شاعر ستار سروهي ءَ چيو ته ڪتاب مفت ۾ پڙهڻ جي عادت ختم ٿيڻ گهرجي ، آغا سليم ۽ ٻين رائيٽرن جا ڪتاب گهڻي کان گهڻا پڙهيا وڃن ٿا ، شاعر هيمن چنداڻي چيو ته آغا سليم جا افسانا يادگار آهن ، ان موقعي تي بزم روح رهاڻ جي سيڪريٽري جنرل واحد ڪانڌڙي چيو ته ڪتاب جي اهميت مفت ۾ ورهائڻ سان گهٽجي ٿي ان لاءِ ڪيترائي به دليل کڻي اچو ليڪن ڪتاب جي مارڪيٽ واڌئڻ لاءِ اسان سڀني کي اڳتي اچڻو پوندو ، ليکڪ سليم چنا چيو ته آغا سليم جي ڪهاڻين جا ڪردار نرالا آهن هن جون ڪهاڻيون سماج جو آئينو آهن ، ان موقعي تي دريا،خان پيرزادو پڻ ويچار ونڊ يا ، گڏجاڻي ۾ واحد ڪانڌڙو غزل ، ستار سروهي ٻه نثري نظم ، جمن انصاري وائي ، سليم چنا بيت، شيرل گوپانگ غزل ، شاڪر عزيز سيتائي وئي ٻڌائي آخر ۾ راڳي عزيز چنا گيت ڳائي محفل کي چار چنڊ لڳايا.

بلڙي شاهه ۾ لطيف جو پارکو ڊاڪٽر محمد ابراهيم سنڌي وفات ڪري ويو

بلڙي شاهه ڪريم(ن ع آ)پوري زندگي علم و ادب کي ارپيندڙ سنڌ جو نالي وارو اديب محقق دانشور ۽ لطيف جو پارکو لطيف سائين تي پي ايڇ ڊي ڪندڙ ڊاڪٽر محمد ابراهيم سنڌي ڪافي عرصو بيمار رهڻ بعد وفات ڪري ويو، مرحوم پوري زندگي علم و ادب کي وقف ڪري ڇڏي، وڏو مهمان نواز ۽ شاهه لطيف جي شاعري ۾ مرد جي ڪردار تي تحقيق ڪري ڊاڪٽريٽ جي ڊگري ماڻيندڙ ڊاڪٽر ابراهيم سنڌي مختلف اخبارن رسالن ۾ مضمون لکيا، مرحوم جون تعليمي خدمتون به ناقابل فراموش آهن، پاڻ عبدالرحيم ڪاتيار هاءِ اسڪول مان تعليم حاصل ڪئي ۽ ٽيهه سال ساڳئي اسڪول م پڙهائيندو رهيو، ڊاڪٽر ابراهيم سنڏي جي وفات مختلف طبقن جي ماڻهن اديبن شاعرن ۽ ساڃاهه وندن پاران ڏک جو اظهار ڪندي مرحوم جي علمي ۽ ادبي خدمتن تي کيس زبردست خراج عقيدت پيش ڪيو آهي. تعليمي ماهرن سيد اڪبر علي شاهه، شمس الحق شوري، رشيد سومري سندس وڇوڙي کي هڪ وڏو قومي نقصان آهي، مرحوم جي نماز جنازا اڄ صبح نو بجي درگاهه بلڙي شاهه ڪريم تي ادا ڪئي وئي.

ڪراچي ۾ جھيڙو، لٺين ۽ سروٽن جو وسڪارو، 8 ڄڻا زخمي

بچل خاصخيلي ڳوٺ ۾ ٻارن جي ڳالھه تان خاصخيلي ۽ عارفاڻي برادري جي ڌرين ۾ جھيڙو ٿي پيو

جھيڙي ۾ خاصخلي برادري جو رشيد، بچل، شعبان، جمشيد، سليم ۽ عارفاڻي برادري جو محمد علي سميت ٻيا زخمي

ٻارن جي جھيڙي جي شڪايت ڪرڻ ويس ته مون تي حملو ڪيو ويو: رشيد خاصخيلي

کوکراپار (ن ع آ) ملير کوکراپار جي علائقي بچل خاصخيلي ڳوٺ ۾ گذريل رات ٻارن جي ڳالھ تان وڏا پاڻ ۾ وڙھي پيا جھيڙي ۾ ڏنڊن ۽ پٿرن جو آزاداڻو استعمال ڪيو ويو جنھن ۾ بابا رشيد خاصخيلي، بچل خاصخيلي، شعبان خاصخيلي، جمشيد خاصخيلي، سليم خاصخيلي، محمد علي عارفاڻي، سلو عارفاڻي، سمير عارفاڻي ۽ ٻيا زخمي ٿي پيا جن مان بچل،سليم شعبان ۽ جمشيد کي جناح اسپتال مان علاج بعد گھر آندو ويو انھي سلسلي ۾ خاصخيلي برادري جي بابا رشيد صحافين کي ٻڌايو ته جھولي مان ننڍڙو ٻار ڪرڻ تي اتي موجود ٻارن جي پاڻ ۾ منھن ماري ٿي جن کي اتي موجود ماڻھن درگذر ڪرائي ڇڏيو جنھن بعد عارفاڻي برادري جا ڇوڪرا ٽولي جي صورت ۾ اسان جي گھرن تي اچي ڇوڪرن سان وڙھڻ جي ڪوشش ڪئي جنھن تي مون انھن کي ڊوڙايو ۽ اھا شڪايت کڻي سندن وڏن کي ٻڌائڻ ويس ته اتي موجود عارفاڻي برادري جي ماڻھن محمد علي جي موجودگي ۾ مون تي حملو ڪيو جنھن تي منھنجي پويان آيل منھنجي ڀائرن مون کي ڇڏائڻ جي ڪوشش ڪئي ته عارفاڻي برادري جي ماڻھن ھنن تي ڏنڊن سان حملو ڪري کين شديد زخمي ڪري ڇڏيو، جن کي علاج لاءِ جناح اسپتال موڪليو ويو جڏھن ته عارفاڻي برادري جي محمد علي جو چوڻ آھي ته مان گھر ۾ موجود ھئس ته مون کي جھيڙي جي خبر پئي جنھن تي آئون ڊوڙندو ٻاھر آيس ته گلي ۾ خاصخيلي برادري جا ماڻھو منھنجي پٽن سميت اسان جي ڇوڪرن تي تشدد ڪري رھيا ھئا جن کي ڇڏائڻ جي ڪوشش ڪيم ته مون مٿان پڻ حملو ڪيو ويو جنھن ۾ مون کي منھنجي پٽن ۽ مائٽن کي ڪافي ڳجھا ڌڪ ھنيا ويا ھن چيو ته آئون جھيڙي جي حق ۾ ناھيان ٻارن جي ڳالھ تان ٿيل جھيڙي کي وڌائڻ بجائي سڄاڻ ڌريون ڪردار ادا ڪري مسئلي جو راڄوڻي حل ڪڍن جڏھن ته جھيڙي بعد ٻنھي ڌرين ملير سٽي ٿاڻي پھچي ھڪ ٻئي خلاف ڌار ڌار اين سي داخل ڪرائي ڇڏي آھي.

ڪوٽڙي جي فيڪٽري ۾ ڪم ڪندڙ پورهيت مڪسچر مشين ۾ اچي ويو

دڙي ۾ شهرين جي سهولت لاءِ ٺهرايل مارڪيٽون بي لاڀ، سماجي برائين جي اڏن ۾ تبديل

ڪوٽڙي (رپورٽ: جبار ڪابورو(ڪوٽڙي مسڪين ڪالوني جو رهواسي 35 سالا محرم مستوئي صرف صابڻ ۽ شيمپون ٺاهيندڙ فيڪٽري ۾ مڪسچر مشين صاف ڪري رهيو هو تہ ڪنهن مشين هلائي ڇڏي جيڪو مسين اندر ڏھ منٽن تائين فاٿل رهيو پورهيت جي دانهن کانپوءِ مشين بند ڪري کيس ڪڍيو ويو پورهيتن ٻڌايو تہ سندس ٻانهون ٽنگون مڪمل ٽٽي پيون هيون ۽ ڪرنگهي واري هڏي بہ نڪري آئي هنن ٻڌيو تہ صفئي دوران سيفٽي لاڪ هڻڻ لازمي هوندو آهي جيڪو نه لڳايو ويو جنهن سبب پورهيت حادثي جو شڪار ٿيو کيس ڳڻتي جوڳي حالت ۾ ڪراچي جي اسپتال منتقل ڪيو ويو آهي متاثر محرم مستوئي گذريل 9 سالن کان ڪارخاني ۾ ڪم ڪندڙ هو

شاهي بازار ۾ قائم ٿيل مڇي، گوشت ۽ سبزي جون مارڪيٽون سار سنڀال نه لهڻ سبب آڪڙا جوا جي اڏن ۾ تبديل ٿي ويا

سبزي، گوشت ۽ مڇي فروشن وچ شهر ۾ ريڙها لڳائي شهر جو نقشو ئي تبديل ڪري ڇڏيو، شهري اچ وڃ لاءِ به پريشان

دڙو ٽائون انتظاميا ڪروڙين رپين جون عمارتون ته ٺهرايون آهن پر رٽ نه هجڻ سبب ڪير به مارڪيٽن ۾ ويھڻ لاءِ تيار ناھي

دڙو (ن ع آ) دڙو ۾ شھرين جي سھولت لاءِ ڪروڙين روپين جي لاڳت سان ٺھرايل مڇي، گوشت ۽ سبزي مارڪيٽون عوام کي ڪو به فائدو نه ڏئي سگھيون، شاھي بازار ۾ قائم ٿيل مڇي گوشت ۽ سبزي مارڪيٽون آڪڙا جوا ۽ ٻين ڪاروباري سرگرمين ۾ تبديل، مڇي، گوشت ۽ سبزي فروشن پنڃاري پل، پارڪ روڊ، بس اسٽاپ ۽ شھر جي مختلف چوراھن تي سندل ۽ ريڙھا رکي شھر جو نقشو تبديل ڪري ڇڏيو، شاھي بازار ۽ ان سان گڏ مڇي گوشت مارڪيٽن ۾ شھرين جي نه اچڻ سبب ڪاروبار کي ھٿي ملڻ واريون سموريون رونقون ختم ٿي ويون آھن، جڏھن ته ڪروڙين روپين جي ماليت سان ٺھرايل مڇي گوشت ۽ سبزي مارڪيٽون درزين، آڪڙا جوا سميت ٻين ڪاروباري ماڻھن کي مسواڙ طور ڏنيون ويون آھن، دڙو جي شھرين ۽ واپارين نظير احمد سومرو، اعجاز اختر ميمڻ، سيف فاضلاڻي، شڪيل عباسي، قادر ميمڻ، اقبال سومرو ۽ ٻين صحافين سان ڳالھائيندي چيو ته دڙو ٽائون ڪميٽي ڪروڙين روپين جي ماليت سان مڇي گوشت ۽ سبزي مارڪيٽ جون بلڊينگون ٺھرائي ڇڏيون آھن، پر انتظامي ۽ قانوني رٽ نه ھئڻ سبب انھن مارڪيٽن ۾ ڪير به ويھڻ لاءِ تيار ناھي، مڇي گوشت ۽ سبزي فروشن پنڃاري پل، پارڪ روڊ، بس اسٽينڊ، قاسمي مسجد روڊ سميت شھر جي مختلف چوراھن تي سندل ۽ ريڙھا رکي مڇي گوشت ۽ سبزيون وڪرو ڪري رھيا آھن، جنھن سبب شاھي بازار ۾ ھلندڙ مختلف ڪاروبار ختم ٿي ويا آھن، ڪو به ماڻھو شھر ۾ اچڻ لاءِ تيار ناھي، ته ٻئي پاسي پنڃاري پل بس اسٽاپ ۽ مُک مين روڊ تي مڇي سبزي مارڪيٽون قائم ھئڻ ۽ حددخلين سبب اڪثر طور ڪلاڪن جا ڪلاڪ روڊ بند رھي ٿو. ھنن سجاول جي ڊپٽي ڪمشنر، اسسٽنٽ ڪمشنر ميرپوربٺورو، دڙو ٽائون جي انتظاميا ۽ ٻين انتظامي عملدارن کان مطالبو ڪيو آھي ته مارڪيٽن کان ٻاھر ويٺل سمورن مڇي گوشت ۽ سبزي فروشن کي مارڪيٽن اندر منتقل ڪيو وڃي.

علي ڳڙهه انسٽيٽيوٽ آف ٽيڪنالاجي ۾ عورتن لاءِ بهترين ڪورسز

نوشهري فيروز ۾ ڳوٺاڻن جو زميندار جي زيادتين خلاف احتجاجي مظاهرو

ڪورسز نيشنل ووڪيشنل اينڊ ٽيڪنيڪل ٽريننگ ڪميشن جي سهڪار ڪرايا ويندا

رجسٽريشن جي آخري تاريخ 18 اپريل، ڪورسز مئي کان شروع ٿي ويندا

ڳوٺ شريڪ هڪڙو واسي ڳوٺاڻو غلام محمد هڪڙو ۽ ٻين بااثرن جي زيادتين خلاف احتجاجي مظاهرو رڪارڊ ڪرايو

10ايڪڙ زرعي زمين 3 سالن لاءِ مقاطعي تي ورتي، رقم ڏئي چڪو آهيان هاڻ مون سان فراڊ ڪيو پيو وڃي: متاثر

ڪراچي (پ ر) علي ڳڙهه انسٽيٽوٽ آف ٽيڪنالاجي ۾ نيشنل ووڪيشنل اينڊ ٽيڪنيڪل ٽريننگ ڪميشن جي سهڪار سان عورتن کي بااختيار بڻائڻ لاءِ ڪورسز ڪرايا پيا وڃن.اهي ڪورسز جديد دور جي گهرن پٽاندڙ آهن. NAVTTC ان کان اڳ به مختلف شهرن ۾ قائم تعليمي ادارن ۾ اهي ڪورسز فراهم ڪندو آيو آهي.علي ڳڙهه انسٽيٽوٽ آف ٽيڪنالاجي جي اها ڪوشش عورتن ۽ شاگردياڻين لاءِ ڪارائتتي ثابت ٿيندي.اداري ۾ تعليم هيٺ شاگردن کانسواءِ ٻيون عورتون به ان ۾ رجسٽريشن ڪرائي ان جو حصو بڻجي سگهن ٿيون ۽ انهن ڪورسز مان فائدو وٺي پاڻ کي بااختيار بڻائڻ لاءِ ڪوشش ڪري سگهن ٿيون.انهن ڪورسز ۾ آن لائن رجسٽريشن لاءِ https://nsis.navttc.gov.pk تي اپلاءِ ڪري سگهجي ٿو.ڊائريڪٽر انفارميشن عبدلحامد دڪني موجب رجسٽريشن جي آخري تاريخ 18 اپريل 2024 آهي. ڪلاسز جي شروعات پهري مئي 2024 کان ڪئي ويندي.

نوشھرو فيروز (ڊ ر) ڀرياسٽي ڀرسان ڳوٺ شريف ھڪڙو واسي ڳوٺاڻي غلام محمد ھڪڙو طرفان بااثر زميندارن جي زيادتين خلاف ميڊيا سينٽر ڀرياسٽي ۾ سخت احتجاج ڪندي چيو ته بااثرن زميندارن کان 10 ايڪڙ زرعي زمين ٽن سالن لاءِ مقاطعي تي ورتي جنھن جي رقم ڏئي چڪو آھيان جنھن جا ايگرمنٽ به موجود آھي ھاڻي زميندار گلزار جتوئي ۽ غلام حسين جتوئي مون سان فراڊ ڪري زرعي زمين ڀرياسٽي جي اشرف راجپوت ۽ مشتاق راجپوت کي وڪرو ڪري ڇڏي آھي جڏھن ته ايگرمنٽ تحت زمين جو مقطعو سال 2026 ۾ ختم ٿيندو ھاڻي زمين وٺندڙ اشرف راجپوت ۽ مشتاق راجپوت وارن زبردستي زمين تي قبضو ڪري منھنجو ڪيلن جو فصل ڪٽي ساڙي زمين تي سارين جو ٻج پوکي ڇڏيو آھي اھا سراسر زيادتي آھي ھن ٻڌايو ته اشرف راجپوت وارا مون کي زمين تي اچڻ نٿا ڏين ۽ مون کي موتمار ڌمڪيون پڻ ڏئي رھيا آھن ھن ٻڌايو ته اھڙي درخواست نوشھروفيروز ڪورٽ ۾ پڻ داخل ڪرايل آھي جنھن جي ٻڌڻي 16 مارچ تي رکيل آھي ھن اعلي اختيارين ڊي آ۽ جي شھيد بينظير آباد ايس ايس پي نوشھروفيروز ۽ ٻين کان مطالبو ڪيو ته معاملي جو نوٽيس وٺي زمين واپس ڏياري انصاف فراھم ڪيو وڃي ٻئي پاسي الزام ھيٺ آيل اشرف راجپوت ٻڌايو ته مون ڪو به قبضو ناھي ڪيو ڄاڻايل زمين مون گلزار جتوئي کان خريد ڪئي آھي جنھن جا ڪاغذ مون وٽ موجود آھن.

ٺٽي ۾ ڊي سي پاران باهه متاثرن ۾ راشن ۽ ٻيو سامان ورهايو ويو

لوڻي ڪوٽ جي علائقي مڪان مليا ڏيهه ڪوستان ۾ گهرن کي باهه لڳي هئي

متاثرن کي ضلعي انتظاميا پاران ھر قسم جي سھڪار جي خاطري

ٺٽي ۾ ڊي سي پاران آر او پلانٽس ۽ واٽر سپلاءِ اسڪيمن جو دورو

ٺٽو(ڊ ر) ڊپٽي ڪمشنر ٺٽو جي هدايت تي باھ سبب سڙيل گهر جي متاثر پورھيت کي خيما، چٽايون، راشن ۽ ٻيون ضروري گهربل شيون فراهم. ڊپٽي ڪمشنر منور عباس سومرو جي هدايتن تي مختيارڪار ٺٽو مقصود احمد لوڻي ڪوٽ جي علائقي مڪان مليا ڏيھ ڪوهستان 7/1 پهچي گذريل ڏينھن پورھيت گُل مير شورو جي گهر کي اوچتو باھ لڳڻ سبب سندس گھر سڙڻ جو جائزو ورتو ۽ متاثر پورھيت گُل مير شورو کي ضلعي انتظاميا پاران 4 خيما، چٽايون، بالٽي ۽ راشن سميت ٻيون ضروري گهربل شيون فراهم ڪيون. ان موقعي تي مختيارڪار مقصود احمد جوکيو متاثرين سان پنھنجي ھمدردي جو اظھار ڪندي کيس ضلعي انتظاميا پاران ھر قسم جي سھڪار جو يقين پڻ ڏياريو.

منور عباس سومري پيئڻ جي پاڻي جي فراهمي ۽ ٻين انتظامن جو جائزو ورتو

عملدار صاف پاڻي جي فراهمي کي يقيني بڻائن: ڊي سي ٺٽو

ٺٽو(ڊ ر) ڊپٽي ڪمشنر ٺٽو پاران مختلف آر او پلانٽس ۽ واٽر سپلاءِ اسڪيمن جو دورو ، پيئڻ جي پاڻي جي فراهمي ۽ ٻين انتظامن جو جائزو. ڊپٽي ڪمشنر منور عباس سومرو چيو آهي ته سنڌ حڪومت ۽ چيف سيڪريٽري سنڌ جا واضح حڪم آهن ته عوام کي پيئڻ جو صاف پاڻي بغير ڪنھن رڪاوٽ جي فراهم ڪيو وڃي. اهڙن خيالن جو اظهار هن مختلف آر او پلانٽس ۽ واٽر سپلاءِ اسڪيمن جو دورو ڪرڻ جي موقعي تي ڳالهائيندي ڪيو. ڊپٽي ڪمشنر حنيف خشڪ، ناريجا ڳوٺ، مُنگر خان پليجو، علي محمد جوکيو ڳوٺن ۽ واٽر سپلاءِ اسڪيم منگر خان پليجو ۾ لڳل آر او پلانٽس جو معائنو ڪيو. ان موقعي تي ايڪسين پبلڪ هيلٿ انجنيئرنگ فرخ يوسفزئي، اي اي اين شڪيل احمد شيخ، ڊپٽي ڊائريڪٽر پلاننگ ڊولپمينٽ سيد جواد شاهه۽ آفيس سپرنٽينڊنٽ ڊي سي آفيس سيد رياض شاهه ۽ ٻيا ڊپٽي ڪمشنر سان گڏ هئا. ڊپٽي ڪمشنر منور عباس سومرو پبلڪ هيلٿ انجنيئرنگ جي آفيسرن کي سختي سان هدايت ڪئي ته غير فعال آر او پلانٽس کي فوري طور تي فعال ڪري پاڻي جي معيار کي به بهتر بڻايو وڃي ته جيئن عوام کي پيئڻ جي صاف پاڻي جي فراهمي کي يقيني بڻائي سگهجي. هن چيو ته عوام کي بنيادي سهولتون فراهم ڪرڻ ضلعي انتظاميا جي اولين ترجيحن ۾ شامل آهي، ان سلسلي ۾ ڪنهن به قسم جي غفلت برداشت نه ڪئي ويندي.

هونئن ته عيدالفطر مسلمانن لاءِ خوشين جو سبب بڻبي آهي، جنهن ۾ سڀ ڪو پاڻ ۽ پنهنجي ٻچڙن لاءِ ڪپڙو، گندي، جتي لازمي سمجهندو آهي پر ملڪ ۾ رڪارڊ مهانگائي ۽ رمضان جي مهيني سبب خرچ وڌي وڃڻ ڪري غريب مسڪين ڏهاڙيدار پورهيت طبقي لاءِ عيد خوشين بجاءِ معاشي طور مسئلن جو سبب بڻجي وئي آهي، جنهن سبب پورهيت طبقو سخت پريشان نظر اچي ٿو، عيدالفطر ۾ باقي ٻه ڏينهن وڃي بچيا آهن، پر پورهيت طبقو اڃا تائين پنهنجي ۽ پنهنجي ٻچڙن لاءِ عيد جي خريداري نه ڪري سگهيو آهي، اڄ جي هن مهانگائي جي دور ۾ ڪپڙن جو هڪ جوڙو گهٽ ۾ گهٽ 2000 تائين ملي ٿو، جيڪڏهن ڪنهن مزدور جا پنج ٻار ٻه زال مڙس هجن ته ڪل 7 وڳا 14 هزار جا ٿين ٿا، مٿان وري بوٽ، جتي ۽ سينڊل جو به بندوبست ڪرڻو پوي ٿو، جتي جو گهٽ کان گهٽ اگهه 1500 کان 2000 تائين پهتل آهي، هاڻي ستن ڀاتين جي جتي لاءِ به 10 کان پندرهن هزار رپيا گهرجن، هاڻي جيڪو پورهيت اڄ جي هن مهانگائي واري دور ۾ صرف 500 کان 800 رپيا ڏهاڙي ڪمائي ٿو، جنهن جي اها ڏهاڙي ته روزاني جي خرچ کان به گهٽ هجي ٿي.هن وقت اٽو 130 روپيا في ڪلو، کنڊ 150 في ڪلو، کير 160 روپيا في ڪلو گيھ، پتي، پٽاٽو ٽماٽي، گجر بصر جا اگهه آسمان سان ڳالهيون ڪري رهيا آهن، جتي مرغي جو گوشت ست سئو رپيا في ڪلو هجي، مڇي 900 روپيا في ڪلو هجي، هڪڙو مزدور پنهنجي ٻچڙن کي ٻاڪرو گوشت ڪيئن کارائي سگهندو. سوچيو اهو غريب مزدور سڄي مهيني دوران مرڻو پرڻو ۽ مٿان وري عيدون ڪٿان ڪري ڇا هن وٽ ايترو پئسو بچي سگهندو جو عيد ۾ پنجاھ هزار خرچ ڪري پاڻ به عيد ڪري ۽ ٻچڙن کي به عيد ڪرائي سگهي. لازمي آهي ته هن جي ايتري آمدني ناهي ته پوءِ بندوبست نه ڪري سگهندو ۽ پوءِ ڪنهن دوست يار مٽ مائٽ جي اڳيان ڪرندو يا وري اوڌار وٺندو جيڪڏهن اوڌار به نه مليو ته ڪنهن وياجي جي ڀر وٺندو ۽ سڄو سال ان قرض ۾ لوڙهيندو.مٽياري شهر جي هڪ هوٽل تي ڪم ڪندڙ هڪ بيري مولابخش ساند کان ڪچهري دوران مون کانئس پڇا ڪئي ڀلا عيد جون تياريون ڪٿي پهتون، چيائين روزاني ڀٽ شاھ کان ڪرايو ڀري مٽياري اچي هوٽل تي ڪم ڪندو آهيان، سڄو ڏينهن پورهيو ڪرڻ باوجود ڏهاڙي 800 روپيا ڏهاڙي ملندي آهي، ان مان روزاني ٻه سئو روپيا ڪرايو ڀريندو آهيان، باقي ڇھ سئو مان گهر ئي نٿو هلي ته عيد ڪٿان ڪري سگهندس، ساڳيو حال رازن جي سخت مزدوري ڪندڙ پورهيتن به آهي، جيڪو سڄو ڏينهن سخت گرمي ۾ دربدر ٿئي ٿو پر شام جو کيس اجورو صرف 700 سئو روپيا ملي ٿو. پورهيت سرفراز بابو خاصخيلي چوي ٿو ته مون کي ڪيترائي سال ٿي ويا آهن، پنهنجي لاءِ عيد جو وڳو به خريد نه ڪري سگهندو آهيان، مطلب ڪو به پورهيت خوش نظر نٿو اچي. منافعي خور دڪاندارن اهڙو ته ڪم ڪيو آهي جو غريب مسڪين ڏهاڙيدار طبقو عيد جي خوشين کان محروم ٿي ويو آهي، مٿان وري درزين ۽ حجامن پڻ مهانگائي جي ماريل عوام لاءِ ڪينچون اڀيون ڪري ورتيون آهن، مٽياري ضلعي جي مختلف شهرن هالا، ڀٽ شاهه، سعيد آباد، کيبر، کنڊو، اڏيرو لال، اڏيرو اسٽيشن سميت ننڍن وڏن شهرن ۾ درزين طرفان في وڳي جي سلائي جو ريٽ 1200 کان 1500 تائين مقرر ڪيو ويو آهي، جڏهن ته (حجم) نائين به غريب مسڪين پورهيت طبقي کي مجهائي وڌو آهي، عيدالفطر جي موقعي جو فائدو وٺندي ڏاڙهي وار ٺهرائڻ جا 400 کان هزار تائين پئسا وصول وصول ڪرڻ لڳا آهن، هاڻي سراسري حساب ڪجي ته هن مهانگائي جي دور ۾ غريب کان غريب ماڻهو جو عيد جي ڪپڙي گندي، جتي، درزي ۽ نائي جو خرچ لڳ ڀڳ اٺ کان ڏھ ھزار ٿي وڃي ٿو، جڏهن ته پائوڊر، ڪريمون، پرفيوم سندس خواب ئي رهجي ويو آهي، جيڪو سندس پهچ کان تمام گهڻو پري آهي، اسان وٽ ڪرپشن، منافعه خوري سبب پورو نظام درہم برهم ٿي چڪو آهي، سرڪار جي رٽ ڪٿي به نظر نه اچي سنڌ اندر بدامني توڙي ريڪارڊ مهانگائي ان جو کليو ثبوت آهي، پرائس ڪنٽرول اٿارٽي وارا توڙي ضلعي انتظاميائون غريب ڏهاڙي دار طبقي جي تڪليفن کان لاتعلقي جو اظهار ڪري ويٺل آهن، جنهن کي کپي پنهنجا اگهه مقرر ڪري غريب مسڪين ماڻهن کي لٽي ڪير ڪجهه چوڻ وارو ناهي، انتظاميا جي اهڙي بي حسي سبب منافعه خور دڪاندارن غريب مسڪين ماڻهن کان عيد جي خريداري جو حق ئي کسي ورتو آهي، هزارين ڏيهاڙيدار پنهنجي ٻچڙن جي عيد جي بندوبست لاءِ پريشان آهن، سندن اکين مان واضح طور نظر اچي رهيو آهي ته هو عيد جي خوشين کان محروم ٿي رهيا آهن.

مٽياري ضلعي اندر مزدور طبقو عيد جي خوشين کان محروم.!!

رپورٽ:
ضمير خاصخيلي

بدين ۾ مختلف روڊن تان چيڪ پوسٽو ختم ٿيڻ کانپوءِ ڏوهن ۾ واڌ ٿي وئي

بدين (رپورٽ: رازق ڏنو کوسو) بدين جي مختلف روڊن تي ڪيتري عرصي کان قائم پوليس چيڪ پوسٽون ختم ڪرڻ کان پوءِ ڦورن لاءِ سهولتون پيدا ٿي ويون آهن صبح جو سويري فجر محل يا ان کان اڳ منڊي تي سبزيون کڻي يا کير کڻي شهر ويندڙ توڙي مزدوري لاءِ ويندڙ ماڻهن کي ٻٽ ٻڌل هٿياربند ڦورو تنگ ڪرڻ لڳا آهن. سحري جي ٽائيم تي ڦر جي ارادي سان سيراڻي روڊ آرمي شوگر مل جي ٻائي وٽ بيٺل ٽن نامعلوم ھٿيارن بندن سبزي کير کڻي ويندڙ ماڻهن کي روڪي ڦر ڪرڻ جي ڪوشش ڪئي جتي مختلف علائقن کان شهر ايندڙ ماڻهن کي ڏسي ڦورو فرار ٿي ويا جڏهن ته بدين سيراڻي روڊ تي پوليس چيڪ پوسٽ جيڪا ختم ڪرڻ کان پوءِ آرمي شوگر مل ٻائي پاس روڊ چورن ڦرون ڪندڙن لاءِ سهولتڪار بڻجي ويو آهي بدين جي شهرين علائقي واسين آ۽ جي سنڌ ڊي آئي جي حيدرآباد، ايس ايس پي بدين کان مطالبو ڪيو آهي ته بدين جي سمورن روڊن تي پوليس چيڪ پوسٽون ٻيهر قائم ڪيون وڃن ۽ پوليس گشت وڌايو وڃي ته جيئن ٻهراڙين جي ڳوٺن کان ايندڙ ماڻهو باسلامت ۽ بي خوف شهر طرف اچي سگهن

ڪورٽ نوٽيس

آڏو محترم منصور احمد، فيملي / سول جج ڪنگري .... فيملي دعويٰ نمبر 31 سال 2024 .... مسمات ياسمين ڌيءَ عبدالڪريم لاکو، ويٺل محلو مراد ڀٽو، پير جو ڳوٺ تعلقو ڪنگري ضلعو خيرپور (ٿاڻو پير جو ڳوٺ) ... مدعڻ .... خلاف .... غلام شبير ولد غلام حسين لاکو، ويٺل احمدپور تعلقو ڪنگري ضلعو خيرپور موبائل نمبر 03052388195 ... مدعاليه ... اخباري نوٽيس مٿي ڏيکاريل مدعاليه ڏانهن .... جيئن ته مٿي نالي واري مدعڻ هن عدالت سڳوري ۾ توهان مدعاليه جي خلاف صغير ٻارن جو خرچ حاصل ڪرڻ بابت دعويٰ داخل ڪرائي آهي جنهن تحت هن عدالت مان توهان جي خلاف ڪيترائي ڀيرا سمن / نوٽيس جاري ڪيا ويا آهن جيڪي عام رواجي طرح سان توهان جي مٿان تعميل ٿي نه سگهيا آهن جنهن ڪري هن اخباري نوٽيس ذريعي توهان کي آگاهه ٿو ڪجي تي تاريخ 19 اپريل 2024ع بوقت 30_8 بجه صبح جو پاڻ يا ڪنهن وڪيل جي معرفت هن عدالت ۾ حاضر رهي جواب داخل ڪرائيندا ٻي صورت ۾ مٿين دعويٰ جو قانون مطابق فيصلو ڪيو ويندو. ... منهنجي صحيح ۽ عدالت جي مهر سان جاري ڪيو ويو. ... بحڪم .... ريڊر .... فيملي / سول ڪورٽ ڪنگري

عام اطلاع

اسان وٽ درخواست گذار نازش زال عبدالحميد ميمڻ فوتي عبدالحميد ولد نورمح۾د ميمڻ ديهه عالي ڪيهر تپو ڇڇ جهانخان تعلقو شاهبندر جي سروي زمين نمبر A-4/97، 1،2،5،6/96 ۽ ٻيا حصو ¾-2 ايراضي 15-18 جي فوتي کاتي بدلائڻ لاءِ درخواست ڪئي آهي، جنهن ۾ هيٺيان وارث ڄاڻايا ويا آهن. فوتي جا وارث: نازش زال مرحوم عبدالحميد ميمڻ، امه فروا ڌي مرحوم عبدالحميد ميمڻ، امه اروا ڌي مرحوم عبدالحميد ميمڻ، الطاف حميد ولد مرحوم عبدالحميد ميمڻ، مجتبيٰ حميد ولد مرحوم عبدالحميد ميمڻ، عبدالمنان ولد مرحوم عبدالحميد ميمڻ. هر خاص و عام کي اطلاع ٿو ڪجي ته جيڪڏهن مٿين وارثن کان سواءِ ٻيو ڪو به وارث هجي يا ڪنهن کي مٿين وارثن يا زمين جي فوتي کاتي بدلائڻ تي ڪو اعتراض هجي ته هن اشاعت جي 10 ڏينهن اندر پنهنجا اعتراض هيٺ صحيح ڪندڙ جي آفيس ۾ روبرو پيش ڪري، مدو گذرڻ بعد ڪو به اعتراض قبول نه ڪيو ويندو ۽ فوتي کاتو مٿين وارثن جي نالي بدلايو ويندو. مختيارڪار تعلقه شاهبندر

عام اطلاع

اسان وٽ درخواستگذار نور محمد ولد محمد ميمڻ فوتي محمد ولد نور محمد ميمڻ ديهه عالي ڪيهر تپو ڇڇ جهانخان تعلقه شاهبندر جي سروي زمين نمبر A-4/97، 1،2،5،6/96 ۽ ٻيا ۾ حصو ¾-2 ايراضي 15-18 جي فوتي کاتي بدلائڻ لاءِ درخواست ڪئي آهي، جنهن ۾ هيٺيان وارث ڄاڻايا ويا آهن. فوتي جا وارث: گلشن زال مرحوم محمد ميمڻ، نور محمد پٽ مرحوم محمد ميمڻ، ظهير احمد پٽ مرحوم محمد ميمڻ، وزير احمد پٽ مرحوم محمد ميمڻ، سرفراز پٽ مرحوم محمد ميمڻ، سجاد احمد پٽ مرحوم محمد ميمڻ، مومل ڌي مرحوم محمد ميمڻ، شهنيلا ڌي مرحوم محمد ميمڻ، شڪيلا ڌي مرحوم محمد ميمڻ. ماروي ڌي مرحوم محمد ميمڻ. هر خاص و عام کي اطلاع ٿو ڪجي ته جيڪڏهن مٿين وارثن کان سواءِ ٻيو ڪو به وارث هجي يا ڪنهن کي مٿين وارثن يا زمين جي فوتي کاتي بدلائڻ تي ڪو اعتراض هجي ته هن اشاعت جي 10 ڏينهن اندر پنهنجا اعتراض هيٺ صحيح ڪندڙ جي آفيس ۾ روبرو پيش ڪري، مدو گذرڻ بعد ڪو به اعتراض قبول نه ڪيو ويندو ۽ فوتي کاتو مٿين وارثن جي نالي بدلايو ويندو. مختيارڪار تعلقه شاهبندر

ڪورٽ نوٽيس

سيڪنڊ سول جج اينڊ فيملي جج روهڙي جي عدالت ۾، جي اينڊ ڊبليو ايپليڪيشن نمبر 03 سال 2023، وقار احمد پٽ نثار احمد مسلم بالغ ذات سومرو ويٺل ڳوٺ بارگاهه تعلقو صالح پٽ ضلعو سکر...درخواستگذار... خلاف... 1. فاروق پٽ نثار احمد سومرو، 2. ذوالفقار پٽ نثار احمد سومرو، ٻئي ويٺل ڳوٺ بارگاهه تعلقو صالح پٽ ضلعو سکر ... مخالف ڌر/جواب ڏيندڙ، مٿئين ناليوار مخالف ڌر/ جواب ڏيندڙ ڏانهن... مٿئين ناليوار عرضدار جي وڪيل پاران اوهانجي خلاف هن عدالت ۾ گارجين اينڊ وارڊز ايڪٽ جي سيڪشن 7 جي تحت درخواست داخل ڪئي آهي جيڪا 16.04.2024 تي سماعت لاءِ مقرر ڪيل آهي. تنهنڪري اوهانکي هن اخباري نوٽيس ذريعي اطلاع ڏجي ٿو ته پاڻ يا ڪنهن وڪيل يا ڪنهن اختياري رکندڙ نمائندي ذريعي هن عدالت ۾ حاضر ٿي، پنهنجو بيان لکت ۾ داخل ڪريو، جيڪڏهن آهي. ناڪاميءَ جي صورت ۾ مٿئين ايپليڪيشن ترت ٻڌي قانون مطابق فيصلو ڪيو ويندو. منهنجي صحيح ۽ هن عدالت جي مهر سان اڄ تاريخ 26 مارچ، 2024ع تي جاري ڪيو ويو. بحڪم: سيڪنڊ سول / فيملي جج روهڙي... 16399

ڪورٽ نوٽيس

ايڊيشنل ڊسٽرڪٽ ججIII- نوشهروفيروز جي عدالت ۾، سڪسيشن ايپليڪيشن نمبر: 33 سال 2024، (روبرو جناب راجا حبيب الرحمان) عمير علي پٽ محمد اشرف راجپوت .. درخواستگذار... خلاف... 1. دي پبلڪ ايٽ لارج، 2. مسمات روبينه بيواهه محمد اشرف راجپوت، 3. زبير علي پٽ محمد اشرف راجپوت، 4. مسمات ثمينه ڌيءَ محمد اشرف راجپوت، 5. زوهيب پٽ محمد اشرف راجپوت، 6. انسه ڌيءَ محمد اشرف راجپوت، 7. قنديل ڌيءَ محمد اشرف راجپوت، مدعا عليها نمبر 5 کان 7 مائينرز آهن تعميل ڪيا ويندا بذريعه گارجين مدعا عليها نمبر 2 سمورا ويٺل ڳوٺ ابڙان تعلقا ۽ ضلعو نوشهروفيروز ... مخالف ڌر... مٿي ڄاڻايل مخالف ڌر ڏانهن... جيئن ته مٿي ڄاڻايل ناليوار درخواستگذار طرفان سڪسيشن ايڪٽ 1925 جي سيڪشن 372 تحت فوتي مرحوم محمد اشرف راجپوت جيڪو 29.02.2024 تي فوت ٿي ويو آهي پاران اڪائونٽ نمبر 0095002598017 ۾ بينڪ الحبيب برانچ نوشهروفيروز ۾ رکيل Rs. 456,642.50/- رقم جي وصولي جي حوالي سان سڪسيشن سرٽيفڪيٽ جاري ڪرائڻ لاءِ سڪسيشن ايپليڪيشن داخل ڪئي آهي. جيڪا ٻڌڻي لاءِ 22.04.2024 تي صبح 8:30 وڳي مقرر ڪئي وئي آهي. تنهنڪري اوهانکي هن اخباري نوٽيس ذريعي اطلاع ڏجي ٿو ته هن عدالت ۾ پاڻ يا ڪنهن اختياري رکندڙ نمائندي يا وڪيل معرفت حاضر ٿي پنهنجو اعتراض داخل ڪريو، جيڪڏهن آهي. ناڪاميءَ جي صورت ۾ مٿئين سبب ٻڌي قانون مطابق فيصلو ڪيو ويندو. منهنجي صحيح ۽ هن عدالت جي مهر سان اڄ تاريخ 05 اپريل، 2024ع تي جاري ڪيو ويو. بحڪم: ريڊر، III_ايڊيشنل ڊسٽرڪٽ ڪورٽ نوشهروفيروز.... 16400

ڪورٽ نوٽيس

سول اينڊ فيملي جج-I، ڪنري فيملي سوٽ نمبر: 30/2024 محترمه شير بانو ڌيءَ غلام باسط، بالغ، مسلمان، ذات کوسو، ڳوٺ غريب آباد نبي سر تعلقو ڪنري، ضلعي عمرڪوٽ. مدعي بلاول ولد علي بخش، بالغ، مسلمان، ذات کوسو، ر / او سامهون شڪيل پيٽرول پمپ سامارو ٽائون، تعلقي سامارو ضلعي عمرڪوٽ. جي طرف. مٿي ڄاڻايل جوابدار.... مدعا جيئن ته، مٿي ڄاڻايل مدعي پنهنجي وڪيل جي معرفت توهان جي خلاف سار سنڀال ۽ وصولي داور ۽ ڏاج جي آرٽيڪل، سار سنڀال جو سوٽ داخل ڪيو آهي، جيڪو توهان جي لکيل بيان لاء هن عدالت ۾ 08-04-2024 تي مقرر ڪيو ويو آهي. جيئن ته توهان کي ڪنهن به معمولي طريقي سان خدمت نه ڪئي پئي وڃي، تنهن ڪري، توهان کي هن اخبار ذريعي نوٽيس ڏنو ويو آهي ته هن عدالت ۾ 08-04-2024 تي ذاتي طور تي يا ڪنهن بااختيار وڪيل جي ذريعي پنهنجو لکيل بيان داخل ڪرڻ لاء مٿي ڄاڻايل تاريخ تي، جنهن ۾ ناڪام ٿيڻ جي صورت ۾ توهان جي غير موجودگي ۾ معاملو ٻڌو ويندو ۽ فيصلو ڪيو ويندو. منهنجي صحيح ۽ ڪورٽ جي مهر، ريڊر سول جج ۽ فيملي جج ڪنري

ڪورٽ نوٽيس

فيملي جج اينڊ جي ايم ٺٽو جي عدالت ۾، (روبرو جناب مقتدر علي خان)، فيملي سوٽ نمبر 29 سال 2024، مسمات نسرين ڌيءَ محمد مختيار ڀٽي مسلم بالغ ويٺل ترڪي ڪالوني مڪلي تعلقا ۽ ضلعو ٺٽو ... مدعيه... خلاف....آصف پٽ محمد شاڪر ذات سرائڪي بالغ مسلم ويٺل شيخ عبدالمجيد ڪالوني ڌاٻيجي مارڪيٽ تعلقا ميرپور ساڪرو ضلعو ٺٽو..... مدعا عليها... مٿئين ناليوار مدعا عيلها ڏانهن... جيئن ته مٿئين ناليوار مدعيه خلع جي ذريعي شادي ٽوڙائڻ لاءِ پنهنجي وڪيل معرفت هن عدالت ۾ توهان (مٿي نالو ڄاڻايل مدعا عليها) جي خلاف فيملي سوٽ داخل ڪئي آهي. تنهنڪري اوهانکي هن اخباري نوٽيس ذريعي اطلاع ڏجي ٿو ته ڪنهن شخص کي مٿي ڄاڻايل سوٽ بابت اعتراض هجي ته هن عدالت ۾ 17.04.2024 تي صبح 8:30 وڳي پاڻ يا ڪنهن وڪيل يا ڪنهن اختياري رکندڙ نمائندي ذريعي حاضر ٿي پنهنجو اعتراض داخل ڪريو، ٻي صورت ۾ مٿئين سبب ٻڌي قانون مطابق هڪطرفو فيصلو ڪيو ويندو. منهنجي صحيح ۽ هن عدالت جي مهر سان اڄ تاريخ 02 اپريل، 2024ع تي جاري ڪيو ويو. بحڪم: (سميع الله جمالي) ريڊر، فيملي ڪورٽ ٺٽو.... 16395

ڪورٽ نوٽيس

-I سول اينڊ فيملي جج ميرپور ماٿيلو جي عدالت ۾، (جناب خالد ستار جي روبرو) ايف ايس نمبر: 10 سال 2024، مسمات Lalan ڌيءَ گل حسن بالغ مسلم ذات پتافي ويٺل ڳوٺ خدا بخش بوزدار تعلقا ميرپور ماٿيلو ضلعو گهوٽڪي ...... مدعيه ... خلاف... الهوڌايو پٽ Belo عرف اربيلو بالغ مسلم ذات پتافي ويٺل ڳوٺ غلام آباد ويجهو ڊگري ڪاليج ميرپور ماٿيلو ضلعو گهوٽڪي موبائيل نمبر03023695524 ... مدعا عليها... مٿئين ناليوار مدعا عليها ڏانهن... جيئن ته مٿئين ناليوار مدعيه پنهنجي وڪيل جي ذريعي مٿي نالو ڄاڻايل مدعا عليها جي خلاف خلع جي ذريعي شادي ٽوڙائڻ لاٰءِ سوٽ داخل ڪرائي آهي. ساڳي سماعت لاءِ 19.04.2024 تي صبح 08.30 وڳي مقرر ڪئي وئي آهي. تنهنڪري اوهانکي هن اخباري سمن/ نوٽيس ذريعي اطلاع ڏجي ٿو ته پاڻ يا ڪنهن وڪيل يا ڪنهن اختياري رکندڙ نمائندي ذريعي حاضر ٿي پنهنجو بيان/ اعتراض لکت ۾ داخل ڪريو، جيڪڏهن آهي. ناڪاميءَ جي صورت ۾ مٿئين سبب ٻڌي قانون مطابق فيصلو ڪيو ويندو. منهنجي صحيح ۽ هن عدالت جي مهر سان اڄ تاريخ 06 اپريل ، 2024ع تي جاري ڪيو ويو. بحڪم: ريڊر، سول جج اينڊ جي ايمI-، ميرپور ماٿيلو...16382

ڪورٽ نوٽيس

سول اينڊ فيملي جج-I، ڪنري فيملي سوٽ نمبر: 30/2024 محترمه شير بانو ڌيءَ غلام باسط، بالغ، مسلمان، ذات کوسو، ڳوٺ غريب آباد نبي سر تعلقو ڪنري، ضلعي عمرڪوٽ. مدعي بلاول ولد علي بخش، بالغ، مسلمان، ذات کوسو، ر / او سامهون شڪيل پيٽرول پمپ سامارو ٽائون، تعلقي سامارو ضلعي عمرڪوٽ. جي طرف. مٿي ڄاڻايل جوابدار.... مدعا جيئن ته، مٿي ڄاڻايل مدعي پنهنجي وڪيل جي معرفت توهان جي خلاف سار سنڀال ۽ وصولي داور ۽ ڏاج جي آرٽيڪل، سار سنڀال جو سوٽ داخل ڪيو آهي، جيڪو توهان جي لکيل بيان لاء هن عدالت ۾ 08-04-2024 تي مقرر ڪيو ويو آهي. جيئن ته توهان کي ڪنهن به معمولي طريقي سان خدمت نه ڪئي پئي وڃي، تنهن ڪري، توهان کي هن اخبار ذريعي نوٽيس ڏنو ويو آهي ته هن عدالت ۾ 08-04-2024 تي ذاتي طور تي يا ڪنهن بااختيار وڪيل جي ذريعي پنهنجو لکيل بيان داخل ڪرڻ لاء مٿي ڄاڻايل تاريخ تي، جنهن ۾ ناڪام ٿيڻ جي صورت ۾ توهان جي غير موجودگي ۾ معاملو ٻڌو ويندو ۽ فيصلو ڪيو ويندو. منهنجي صحيح ۽ ڪورٽ جي مهر، ريڊر سول جج ۽ فيملي جج ڪنري

ڪورٽ نوٽيس

سيڪنڊ سول جج اينڊ جي.ايم سجاول جي عدالت ۾، فيملي سوٽ نمبر: 23 سال 2024، مسمات ساران ڌيءَ محمد هاشم ذات چانڊيو ويٺل ڳوٺ فيض محمد چانڊيو تعلقا شاهبندر ضلعو سجاول .... مدعيه... خلاف... عبدالغني پٽ موسيٰ ذات چانڊيو ويٺل ڳوٺ علي محمد جوکيو بن قاسم پپري تعلقا بن قاسم ضلعو ملير ڪراچي .... مدعا عليها... مٿي ڄاڻايل ناليوار مدعا عليها ڏانهن... جيئن ته مٿئين ناليوار مدعي طرفان پنهنجي وڪيل معرفت اوهانجي خلاف هن عدالت ۾ پيوبرٽي جي گرائونڊ تي خلع جي ذريعي شادي ٽوڙائڻ لاءِ سوٽ داخل ڪيو آهي، تنهنڪري هاڻي سمن/ نوٽيس ذريعي اطلاع ڏجي ٿو ته هن عدالت ۾ پاڻ يا ڪنهن وڪيل يا ڪنهن اختياري رکندڙ نمائندي ذريعي 09.04.2024 تي صبح 8:30 وڳي حاضر ٿي پنهنجا اعتراض داخل ڪريو،جيڪڏهن آهي. ناڪاميءَ جي صورت ۾ مٿئين فيملي سوٽ ٻڌي قانون مطابق فيصلو ڪيو ويندو. منهنجي صحيح ۽ هن عدالت جي مهر سان اڄ تاريخ 26 مارچ ، 2024ع تي جاري ڪيو ويو. بحڪم: احمد رضا عباسي، ريڊر، سيڪنڊ سول جج اينڊ جي.ايم سجاول.... 16389

ڪورٽ نوٽيس

سول/فيملي جج-I ڀريا جي عدالت ۾، (آڏو جناب امانت علي کوسو) سول/فيملي جج-I ڀريا ، فيملي سوٽ نمبر 45 سال 2024، مسمات عذره ڌيءَ ارباب علي زال نديم ذات سولنگي مسلم بالغ ، ويٺل ڪرن ڪالوني دولتپور حال ويٺل Khahim قاسم تعلقو ڀريا ضلعو نوشهروفيروز... مدعيه... خلاف....نديم پٽ مشتاق احمد زات سولنگي مسلم بالغ ويٺل ڪرن ڪالوني دولتپور تعلقا قاضي احمد ضلعو شهيد بينظير آباد ....مدعا عليها... مٿئين ناليوار مدعا عليها ڏانهن... جيئن ته مٿئين ناليوار مدعڻ طرفان اوهانجي خلاف سيڪشن 7 مسلم فيملي لاز تحت مئينٽيننس لاءِ سوٽ داخل ڪئي آهي، جيڪا اوهانجي لکت ۾ بيان لاءِ 09.04.2024 تي صبح 8:30 وڳي مقرر ڪئي وئي آهي. تنهنڪري اوهانکي هن اخباري نوٽيس ذريعي اطلاع ڏجي ٿو ته هن عدالت ۾ پاڻ يا ڪنهن وڪيل يا ڪنهن اختياري رکندڙ نمائندي ذريعي مٿي ڄاڻايل تاريخ تي حاضر ٿي پنهنجو بيان لکت ۾ داخل ڪريو، جيڪڏهن آهي. ناڪاميءَ جي صورت ۾ مٿئين سبب ٻڌي قانون مطابق هڪطرفو فيصلو ڪيو ويندو. منهنجي صحيح ۽ هن عدالت جي مهر سان اڄ تاريخ 27 مارچ، 2024ع تي جاري ڪيو ويو. بحڪم، ريڊر، سول/فيملي ڪورٽ -I، ڀريا.... 16398

ڪورٽ نوٽيس

ڪورٽ ۾ جناب ايڊيشنل ڊسٽرڪٽ جج صاحب کپرو S .M.A.N.O . 03/2024 راجا پٽ ٽيڪم ھنڌو ' بالغ ' رھندڙ محله گجراتي کپرو شھر ' تعلقه کپرو ضلع سانگھڙ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔مدعي ۔ ۔ ۔ ۔ ۔ ۔ ۔ ۔ ۔ ۔ خلاف (1)- ھر عام وخاص لاء (2)-شريمتي ريشمان بيواھ ٽيڪم (3)- مڪيش پٽ ٽيڪم (4)- روي گجراتي پٽ ٽيڪم (5)- کيمي ڌيء ٽيڪم (6)- پروتي ڌيء ٽيڪم (7)- نمبر 2 کان 4 ھنڌو بالغ نمبر 5 ۽ 6 ھنڌو نابالغ محرفت سنڀاليندڙ پنهنجي ڀاء جي ھيٺ سڀ محله گجراتي کپرو شھر تعلقه کپرو ضلع سانگھڙ ۔ ۔ ۔ ۔ ۔ ۔ ۔ ۔ ۔ ۔ ۔ مدعاليه جئين ته مٿئين درخواست گذار ھن ڪورٽ سڳوري ۾ سڪيشن اپليڪيشن قلم 372 تحت داخل ڪئي آهي ٠ ته سندس پيء جيڪو تاريخ 2/3/2022 تي رضا الاھي کان گذاري ويو آھي ٠ جنهن پنهنجي حياتي جي دوران نيشنل بينڪ آف پاڪستان کپرو جي برانچ جي اڪائونٽ نمبر A/c no 4109391442 ۾ رقم 156,037/2 ڇڏي آھي ٠ جنهن کي حاصل ڪرڻ لاء مٿئين درخواست گذار ھن ڪورٽ سڳوري کان سڪيشن سرٽيفڪيٽ وٺڻ جي گهر ڪئي آهي ٠ تنهنڪري ھن اخباري نوٽيس ذريعي ھر خاص وعام کي آگاھ ٿو ڪجي ته اگر ھن سڪيشن سرٽيفڪيٽ وٺڻ تي ڪنهن به شخص کي ڪنهن به قسم جو اعتراض آھي ته ھو تاريخ 18/4/2023 تي حاضر رھي پاڻ سر يا پنهنجي وڪيل جي محرفت جواب داخل ڪندا نه ته ٻي صورت ۾ ھن سڪيشن اپليڪيشن جو فيصلو قانون مطابق ڪيو ويندو ٠ ۽ بعد ۾ ڪوبه حيلو بھانو نه ٻڌو ويندو منهنجي صحيح ۽ ھن عدالت جي مھر سان اڄ تاريخ 6 اپريل 2024 تي جاري ڪيو ويو ٠ حسب الحڪم منٺار علي درس )ريڊر( ايڊيشنل ڊسٽرڪٽ ڪورٽ کپرو

قمبر جي سينيئر صحافي سرائي ارشاد لاکو جي ڀيڻ لاڏاڻو ڪري وئي

قمبر جي سينيئر صحافي سرائي ارشاد علي لاکو جي ڀيڻ ڪافي عرصو بيمار رهڻ کانپوءِ وفات ڪري وئي، جنهن جي جنازي نماز ۾ شھر جي سياسي، سماجي اڳواڻن ۽ صحافين وڏي انگ ۾ شرڪت ڪئي، مرحومه جو مڙهه اباڻي قبرستان ۾ مٽي ماءُ حوالي ڪيو ويو، سندس جو تڏو قمبر ڀرسان ڳوٺ پير محمد لاکو ۾ رکيو ويو جتي تعزيت جو سلسلو جاري آهي.02

عام اطلاع

آئون نالي گل محمد چانڊيو ولد در محمد چانڊيو. NIC 42 2039634505-9 پلاٽ نمبر 31 ايڪسٽيشن بلاڪ ايريا 120 گز سروي -90 جيڪو سندھي جماعت ڪو آپريٽو هائوسنگ سوسائٽي بن قاسم ٽائون ملير ڪراچي واقع آھي آءٌ ڄاڻايل پلاٽ ياسر عرفات ولد ابوبڪر کان خريد ڪيو آھي جيڪو پنهنجي نالي ٽرانسفر ڪرائي رھيو آھيان اگر ھن پلاٽ تي ڪنھن کي ڪو بہ اعتراض ھجي تہ پندرهن ڏينهن اندر سوسائٽي جي آفس ۾ رابطو ڪن بعد ۾ ڪو بہ اعتراض قابل قبول ڪونه ھوندو المشتھر . گل محمد چانڊيو ولد در محمد چانڊيو موبائل 03342786790

عام اطلاع

آئون نالي مجاھد حسين ولد محمد ابراھيم ڪوري NIC 43403-0362412-9 پلاٽ نمبر 05 رو- C بلاڪ I ايريا 240گز سروي -89 جيڪو سندھي جماعت ڪو آپريٽو هائوسنگ سوسائٽي بن قاسم ٽائون ملير ڪراچي واقع آھي آءٌ ڄاڻايل پلاٽ محمد ابراھيم ولد عالم ميمڻ کان خريد ڪيو آھي جيڪو پنهنجي نالي ٽرانسفر ڪرائي رھيو آھيان اگر ھن پلاٽ تي ڪنھن کي ڪو بہ اعتراض ھجي تہ پندرهن ڏينهن اندر سوسائٽي جي آفس ۾ رابطو ڪن بعد ۾ ڪو بہ اعتراض قابل قبول ڪونه ھوندو المشتھر . مجاھد حسين ولد محمد ابراھيم موبائل 03062022373

روزاني عوامي آواز ڪراچي (5) سومر 8 اپريل 2024ع

روزاني عوامي آواز حيدرآباد (5) سومر 8 اپريل 2024ع

روزاني عوامي آواز سکر (5) سومر 8 اپريل 2024ع

5

علي محمد ميمڻ